จริง ๆ แล้วไม่ได้ เพราะในการทำสัญญากู้ซื้อบ้าน ธนาคารจะกำหนดระยะเวลาในเงื่อนไขสัญญาว่าผู้กู้จะต้องผ่อนชำระกับธนาคารก่อน 3-5 ปี จึงสามารถรีไฟแนนซ์ได้ แต่หากยังไม่ถึงกำหนดแล้วมีปัญหาทางการเงิน ไม่สามารถผ่อนชำระได้จริง ๆ แนะนำให้เข้าไปคุยกับธนาคารก่อนเพื่อเจรจา ต้องเสียค่าปรับการรีไฟแนนซ์ก่อนครบกำหนด ประมาณ 0-3% ของวงเงินที่ขอกู้ ตัวอย่าง วงเงินกู้จากธนาคารเดิม 4,000,000 บาท ธนาคารกำหนดเสียค่าปรับ 2% ของ 4,000,000 บาท เท่ากับเราต้องจ่ายเงินก้อน 80,000 บาท ถือว่าเป็นเงินก้อนที่ค่อนข้างเยอะ จึงไม่แนะนำให้ทำการรีไฟแนนซ์ก่อนเวลาที่กำหนด